**KUTSESTANDARD**

**Noorsootöötaja, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Noorsootöötaja, tase 5 | 5 |

|  |  |
| --- | --- |
| **Võimalikud osakutsed ja nimetused kutsetunnistusel** | |
| **Osakutse nimetus** | **Eesti kvalifikatsiooniraamistiku (EKR) tase** |
| **Laagrikasvataja, tase 5** | **5** |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Noorsootöötaja loob tingimused noore mitmekülgseks arenguks lähtudes oma töös noorsootöö väärtustest ja selle korraldamise põhimõtetest ning valib sobiva tegevuse või meetodi sõltuvalt noorsootöö valdkonna eripärast, eesmärgist, sihtrühmast, noorsootöö tegemise kohast ja situatsioonist. Noorsootöötaja võib töötada nii palgalisel ametikohal kui ka vabatahtlikuna. Noorsootöötaja väärtustab enda ja kolleegide kutseoskuste arendamist.  5. taseme noorsootöötaja tegeleb noortega individuaalselt ja gruppides. Ta töötab nii iseseisvalt kui ka meeskonna liikmena, arendustegevuses ja võrgustikutöös osaleb kõrgema taseme noorsootöötaja juhendamisel.  Noorsootöötaja töötab riigiasutuses, kohalikus omavalitsuses ja selle asutuses, era- või kolmanda sektori institutsioonis, nt üldhariduskoolis, huvikoolis, noortekeskuses, noorteühingus, noortelaagris, noortemalevas, usulises ühenduses, raamatukogus, kultuuri- ja spordiasutuses.  Kutse sisaldab osakutset laagrikasvataja, tase 5, kelle töö sisuks on vahetu töö noortega laagrites ja malevates.  Selles kutsegrupis on 3 kutsestandardit: noorsootöötaja, tase 5, noorsootöötaja, tase 6, noorsootöötaja, tase 7.  6. taseme noorsootöötaja tegeleb noorsootöö korraldamise ja juhtimisega. 7. taseme noorsootöötaja arendab ja juhib noortevaldkonda\*.  \* Noortevaldkond - ühendmõiste, mis hõlmab nii noorsootööd kui ka noortepoliitikat. |
| **A.2. Tööosad** |
| A.2.1. Noorsootöö tegemine  A.2.2. Turvalise keskkonna tagamine  A.2.3 Professionaalne enesearendamine |
| **A.3. Kutsealane ettevalmistus** |
| 5. taseme noorsootöötajana töötavad inimesed, kellel on vähemalt keskharidus ja vastava taseme kutseoskused omandatud töö käigus. |
| **A.4. Enamlevinud ametinimetused** |
| Noorsootöötaja, ringijuht, huvijuht, treener, laagrikasvataja, rühmajuht, huvihariduse spetsialist, vabatahtlik jt. |
| **A.5. Regulatsioonid kutsealal tegutsemiseks** |
| Laagri kasvatajal peab olema noorsootöö seaduses või teistes valdkonda reguleerivates õigusaktides nimetatud tasemele vastav noorsootöötaja kutse või osakutse. |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab   1. Sotsiaalne intelligentsus - Oskus tunnetada suhtlemisel inimeste vajadusi ning soove ning luua nendega usalduslik suhe. 2. Kultuuridevaheline kompetents - Oskus edukalt toime tulla erinevates kultuurikeskkondades. 3. Uue meedia kirjaoskus - Oskus kriitiliselt hinnata ja luua sotsiaalmeedias uut sisu ning kasutada seda veenvaks kommunikatsiooniks. 4. Elukestev õpe (õppimine), mõtestamine - Oskus ja tahe kogu aeg õppida midagi uut ning võime mõtestada ja väärtustada õpitu sisulist tähendust. 5. Disain-mõtlemine - Oskus tegevusi (töös vajalikke protsesse) eesmärgipäraselt (soovitud eesmärgi saavutamisele suunatud) kavandada, visualiseerida ja kommunikeerida. 6. Virtuaalne koostöö - Oskus töötada tulemuslikult erinevates (ka virtuaalsetes) töörühmades, hoida inimesi pühendunud ja motiveeritud ning tekitada neis kollektiivi tunnet. |
| **Ettepanekud kutsestandardi A osa kohta** |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Noorsootöötaja, tase 5 kutse moodustub üldoskustest ja kohustuslikest kompetentsidest. Kutse taotlemisel on nõutav nende kõigi tõendamine.  Osakutse laagrikasvataja, tase 5 taotlemisel tuleb tõendada üldoskused B.2 ja kohustuslikud kompetentsid B.3.1 ja B.3.2. |
| **Kvalifikatsiooninõuded kutse taotlemisel või kutse taastõendamisel** |
| **Nõuded kutse noorsootöötaja, tase 5 taotlemisel**   1. Keskharidus ja noorsootöö alane töökogemus 2. Eesti keelest muu emakeelega taotlejatel vastavalt keeleseadusele või teistele valdkonda reguleerivatele õigusaktidele eesti keele oskus B2-tasemel 3. Puuduvad lastekaitseseaduse §-s 20 nimetatud piirangud lastega töötamisel   N**õuded osakutsete laagrikasvataja, tase 5 taotlemisel**   1. Keskharidus 2. Osakutse kompetentsidega seotud täiendusõppe mahus vähemalt 32 akadeemilist tundi läbimine viimase viie aasta jooksul 3. Eesti keelest muu emakeelega taotlejatel vastavalt keeleseadusele või teistele valdkonda reguleerivatele õigusaktidele eesti keele oskus B2-tasemel 4. Puuduvad lastekaitseseaduse §-s 20 nimetatud piirangud lastega töötamisel   **Nõuded kutse noorsootöötaja, tase 5 taastõendamisel**   1. Sama taseme (või noorsootöötaja, tase 4) kehtiv või mitte rohkem kui 1 aasta tagasi kehtivuse kaotanud kutse 2. Töökogemus noorsootöötajana 3. Eesti keelest muu emakeelega taotlejatel vastavalt keeleseadusele või teistele valdkonda reguleerivatele õigusaktidele eesti keele oskus B2-tasemel 4. Puuduvad lastekaitseseaduse §-s 20 nimetatud piirangud lastega töötamisel   **Nõuded osakutse laagrikasvataja, tase 5 taastõendamisel**   1. Sama taseme (või laagrikasvataja, tase 4) kehtiv või mitte rohkem kui 1 aasta tagasi kehtivuse kaotanud osakutse 2. Töökogemus laagrikasvatajana 3. Osakutse kompetentsidega seotud täiendusõppe mahus vähemalt 32 akadeemilist tundi läbimine viimase viie aasta jooksul 4. Eesti keelest muu emakeelega taotlejatel vastavalt keeleseadusele või teistele valdkonda reguleerivatele õigusaktidele eesti keele oskus B2-tasemel 5. Puuduvad lastekaitseseaduse §-s 20 nimetatud piirangud lastega töötamisel   Kutse andmise korraldus on reguleeritud noorsootöötaja kutsete kutse andmise korras. |
| **Ettepanekud kutsestandardi struktuuri kohta** |

|  |
| --- |
| **B.2. Noorsootöötaja, tase 5***,* **üldoskused** |
| Mõtlemisoskused   1. Kriitiline mõtlemine - Hindab teabe, argumentide jm kvaliteeti, töötleb ja mõistab fakte ning nende seoste kõige olulisemaid aspekte.   Enesejuhtimisoskused   1. Juhistest ja nõuetest lähtumine - järgib tööd tehes asjakohaseid juhiseid, nõudeid, eeskirju, õigusakte, standardeid jmt. 2. Kutse-eetika järgimine - juhindub oma töös ja kutsealases tegevuses kutse-eetikast. 3. Keskkonnahoidlik käitumine - Käitub energiat ja ressursse säästvalt ning jäätmeid vähendavalt. 4. Vastutustundlik käitumine - seostab oma tegevust võimalike tagajärgedega ning on valmis ja võimeline tulemustest aru andma. 5. Mitmekesisuse austamine - austab ja tunnustab teiste kultuuride, religioonide, rahvuste, soolise identiteedi jm väärtusi ja norme ning arvestab oma tegevuses nendega. 6. Kohanemisoskus - tuleb probleemideta toime mitmesuguse varieeruvusega. Reageerib muutustele ja ootamatustele adekvaatselt ja asjalikult.   Lävimisoskus   1. Suhtlemisoskus - säilitab teistega suheldes hea füüsilise ja psühholoogilise kontakti, väljendab end arusaadavalt ja arvestab suhtluspartneri vajadustega. 2. Empaatiline käitumine - märkab ja mõistab teiste tundeid, vajadusi ja reaktsioonide põhjusi ning arvestab oma tegevuses sellega. 3. Meeskonna- ja koostööoskus - arvestab meeskonna vajaduste ja ühiste eesmärkidega ning teeb ülesannete täitmiseks teistega koostööd. 4. Keeleoskus - kasutab oma töös eesti keelt vähemalt tasemel B1 ning ühte võõrkeelt vähemalt tasemel A1 (Lisa 2). 5. Digipädevus - omab digipädevusi algtasemel kasutaja tasemel (Lisa 3) |
| **Ettepanekud üldoskuste kohta** |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Noorsootöö tegemine** | **EKR tase 5** |
| Tegevusnäitajad   1. Teadvustab noorsootöö valdkonna osapooli ja/või teeb nendega koostööd vastavalt oma tegevuse eesmärkidele. 2. Selgitab välja noorte huvid ja vajadused, suheldes nendega igapäevatöös; planeerib oma tegevused noori kaasates ning lähtudes saadud tulemustest ja organisatsiooni eesmärkidest. 3. Aitab noorel seada õpieesmärgid, sh formaalõppe ja mitteformaalõppe\*; viib läbi erinevaid mitteformaalse õppe tegevusi; toetab noori õpitulemuste mõtestamisel ja annab edasiviivat tagasisidet. 4. Tutvustab noortele noorsootöös ja ühiskonnaelus osalemise võimalusi ning toetab noorte ettevõtlikkust ja omaalgatust. 5. Osaleb tegevustes noorte tõrjutuse ennetamiseks; märkab noore tõrjutusriske ja reageerib sellele asjakohaselt, kaasates vajadusel spetsialiste. 6. Jagab noortele infot lähtuvalt Euroopa noorteinfo hartast. 7. Viib läbi noorte esmast nõustamist\*\*; hindab noore vajadust erialaspetsialisti kaasamiseks ja toetab noort erialaspetsialisti poole pöördumisel. 8. Tutvustab avalikkusele noorsootöö võimalusi, kasutades erinevaid meedia- ja suhtluskanaleid ning teisi asjakohaseid väljundeid.   \*Mitteformaalne õpe on eesmärgistatud vabatahtlik õpe, mis toimub kindla kava alusel ja kindlatele huvirühmadele erinevates keskkondades. Mitteformaalse õppe võimalusi pakuvad noorsootöö, huviharidus, vabaharidus ja täiskasvanute täienduskoolitused.  \*\*Noorsootöötaja käsitleb noore arvamusi ja seisukohti lähtudes konfidentsiaalsuse põhimõtetest, kasutades talle usaldatud informatsiooni vaid eesmärgil, milleks see talle usaldati. Konfidentsiaalsuse põhimõtte eiramine on vajalik juhul, kui noorsootöötaja hinnangul on olemas selge oht noorele, teistele isikutele või ühiskonnale üldiselt. | |
| **B.3.2. Turvalise keskkonna tagamine** | **EKR tase 5** |
| Tegevusnäitajad   1. Loob noortele turvalise füüsilise ja psühhosotsiaalse keskkonna\*, mis toetab usalduslike suhete kujunemist, rakendades riskianalüüsis määratud meetmeid. 2. Tutvustab noortele turvalise keskkonna tagamise reegleid ja ohutusnõudeid ning jälgib nende täitmist.   \* Psühhosotsiaalse keskkonna teguriteks on sõbraliku ja toetava õhkkonna loomine, koostöö ja aktiivõppe toetamine, füüsilise ja vaimse vägivalla keelamine, loovuse väärtustamine ja arendamine, võrdsete võimaluste loomine, koostöö koduga. | |
| **B.3.3. Professionaalne enesearendamine** | **EKR tase 5** |
| Tegevusnäitajad   1. Analüüsib ennast oma töö kontekstis regulaarselt ja täiendab ennast erialaselt. Rakendab omandatud teadmisi ja oskusi oma töös. 2. Jälgib, hindab ja väärtustab enda füüsilist ja vaimset tervist; probleemide tekkimisel otsib vajadusel abi. 3. Küsib, võtab vastu ja annab edasiviivat tagasisidet. | |
| **Ettepanekud kompetentside kohta** | |

**C-osa**

**ÜLDTEAVE JA LISAD**

|  |  |
| --- | --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad | Edgar Schlümmer, Eesti Noorsootöötajate Kogu  Eilika Mätas, Eesti Noorsootöötajate Kogu  Ilona-Evelyn Rannala, Tallinna Ülikool haridusteaduste instituut  Kaur Kötsi, Tartu Ülikooli Narva kolledž  Kristel Zovo, Räpina noortekeskus  Marit Oimet, Põlva Gümnaasium  Riin Luks, Eesti Avatud Noortekeskuste Ühendus  Tiiu Kadak, Tallinna linnavalitsus  Tormi Kotkas, Haridus- ja Teadusministeerium |
| 1. Kutsestandardi kinnitaja | Hariduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number |  |
| 1. Viide ametite klassifikaatorile (ISCO 08) | 3412 Sotsiaaltöö keskastme spetsialistid |
| 1. Viide Euroopa kvalifikatsiooniraamistikule (EQF) | 5 |
| **C.2. Kutse nimetus võõrkeeles** | |
| Inglise keeles Youth worker, level 4 | |
| **C.3. Lisad** | |
| Lisa 1 Kutse-eetika  Lisa 2 [Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)  Lisa 3 [Digipädevuste enesehindamise skaala](https://www.kutsekoda.ee/wp-content/uploads/2019/04/Digip%C3%A4devuste-enesehindamise-skaala.pdf) | |